CELEX: 62007CA0553
Language: sk
Date: 2009-05-07 00:00:00
Title: Vec C-553/07: Rozsudok Súdneho dvora (tretia komora) zo 7. mája 2009 (návrh na začatie prejudiciálneho konania, ktorý podal Raad van State — Holandsko) — College van burgemeester en wethouders van Rotterdam/pán E. E. Rijkeboer (Ochrana fyzických osôb pri spracovaní osobných údajov — Smernica 95/46/ES — Ochrana súkromného života — Výmaz údajov — Právo prístupu k údajom a k informáciám o príjemcoch údajov — Lehota na uplatnenie práva prístupu)

4.7.2009   
            
            
               SK
            
            
               Úradný vestník Európskej únie
            
            
               C 153/10
            
         Rozsudok Súdneho dvora (tretia komora) zo 7. mája 2009 (návrh na začatie prejudiciálneho konania, ktorý podal Raad van State — Holandsko) — College van burgemeester en wethouders van Rotterdam/pán E. E. Rijkeboer
   (Vec C-553/07) (1)
   
   (Ochrana fyzických osôb pri spracovaní osobných údajov - Smernica 95/46/ES - Ochrana súkromného života - Výmaz údajov - Právo prístupu k údajom a k informáciám o príjemcoch údajov - Lehota na uplatnenie práva prístupu)
   2009/C 153/19
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Žalobca: College van burgemeester en wethouders van Rotterdam
   
      Žalovaný: pán E. E. Rijkeboer
   
      Predmet veci
   
   Návrh na začatie prejudiciálneho konania — Raad van State (Holandsko) — Výklad článku 6 ods. 1 písm. e) a článku 12 písm. a) smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355) — Vnútroštátna právna úprava obmedzujúca prístup k údajom spracovávaným počas roka, ktorý predchádza podaniu žiadosti o prístup — Zásada proporcionality
   
      Výrok rozsudku
   
   
               1.
            
            
               Článok 12 písm. a) smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov ukladá členským štátom, aby stanovili právo prístupu k informáciám o príjemcoch alebo kategóriám príjemcov údajov, ako aj o obsahu poskytnutých informácií vzťahujúce sa nielen na prítomnosť, ale aj na minulosť. Členským štátom prináleží stanoviť tak lehotu na uchovanie týchto informácií, ako aj na ne sa vzťahujúci prístup, ktoré predstavujú rovnováhu medzi na jednej strane záujmom dotknutej osoby na ochranu svojho súkromného života, uplatňovanú najmä prostredníctvom prostriedkov opravy a nápravy stanovených smernicou 95/46 a na druhej strane záťažou, ktorú pre prevádzkovateľa predstavuje povinnosť uchovávať tieto informácie.
            
         
               2.
            
            
               Právna úprava, ktorá obmedzuje uchovávanie informácií o príjemcoch alebo kategórií príjemcov údajov a obsahu poskytnutých údajov na obdobie jedného roka, a súbežne s tým aj prístup k týmto informáciám, pričom základné údaje sa uchovávajú oveľa dlhšie, nepredstavuje rovnováhu medzi predmetným záujmom a povinnosťou, ibaže by sa preukázalo, že dlhšie uchovávanie týchto informácií predstavuje pre prevádzkovateľa neprimeranú záťaž. Vnútroštátnemu súdu prináleží, aby vykonal nevyhnutné overenia.
            
         
      (1)  Ú. v. EÚ C 64, 8.3.2008.